Egy Maserati 250F-sel megnyerte a világbajnokságon kívül megrendezett pescarai nagydíjat és második lett az 1954-es Formula–1-es spanyol nagydíjon. 1955-ben sorozatban érte el a jó eredményeket, így 1956-ban szerződést kapott a Ferraritól. Még abban az évben megnyerte az első Formula–1-es futamát, az argentin nagydíjat, miközben Lancia-Ferrariján Juan Manuel Fangióval osztozott. Ekkor már csapattársaival Mike Hawthornnal és Peter Collinsszal is meg kellett küzdenie.